Flere personer afhøres i øjeblikket i forbindelse med et rambuktyveriforsøg i nat i Hurup Thy.

Lidt før klokken 3 i nat forsøgte gerningsmænd tre gange at køre en stjålet traktor ind i en guldsmedeforretning på Bredgade i Hurup. Det lykkedes dog ikke at skaffe sig adgang til butikken, oplyser vagtchef ved Midt- og Vestjyllands Politi, Sune Espersen til TV2/NORD. Traktoren med frontskovl er samme aften stjålet fra en ejendom på Hurupvej, men den var ikke stærk nok til at skaffe adgang til butikken, trods gentagne forsøg. Politiet har anholdt en række personer, som de traf i Hurup umiddelbart efter rambukforsøget. De personer afhøres i øjeblikket af politiet i Thisted.